Günther Lütjens

Johann Günther Lütjens (25 Mei 1889 – 27 Mei 1941) adalah seorang Laksamana Jerman yang perkhidmatan tenteranya menjangkau hampir 34 tahun dan terlibat dua perang dunia. Lütjens terkenal dengan tindakannya dalam Perang Dunia II dan pemerintahannya ke atas kapal tempur Bismarck semasa serangan singkatnya ke atas Lautan Atlantik pada tahun 1941. Akibatnya, episod ini menjadi legenda tentera laut.

Dilahirkan pada tahun 1889, beliau memasuki Tentera Laut Imperial Jerman () pada 1907. Seorang kadet yang rajin dan bijak, beliau naik ke pangkat pegawai sebelum meletusnya perang dan ditugaskan ke sebuah skuadron bot torpedo. Semasa Perang Dunia I Lütjens bertugas di Laut Utara dan Selat Inggeris dan berperang dengan Royal Navy British. Beliau menamatkan konflik tersebut sebagai seorang Kapitänleutnant bersama pingat Iron Cross Kelas 1 dan Kelas 2 (1914) untuk keberaniannya. Selepas perang beliau kekal dalam perkhidmatan tentera laut, kini dinamakan semula Reichsmarine. Beliau terus berkhidmat dalam skuadron bot torpedo yang akhirnya menjadi pegawai memerintah pada 1925. Di dalam era Republik Weimar, Lütjens membina reputasi sebagai seorang pegawai staf yang cemerlang.

Pada tahun 1935, selepas Parti Nazi dibawah Adolf Hitler berkuasa pada 1933, tentera laut ini  sekali lagi diubahsuai dan dinamakan semula Kriegsmarine. Lütjens kemudian menjadi sahabat kepada Erich Raeder dan Karl Dönitz; iaitu panglima-panglima kanan Kriegsmarine dalam Perang Dunia II. Keupayaan dan persahabatannya membawa kenaikkan pangkat ke Kapitän zur See (Kepten) dan diberi memerintah kapal kruiser . Dalam tempoh 6 tahun keamanan beliau telah naik ke pangkat Konteradmiral (Laksamana Muda) pada 1 Oktober 1937.

Pada September 1939, Perang Dunia II bermula dengan Pencerobohan Poland. Lütjens menerima Pingat Semat Iron Cross Kelas 2 (1939) tiga hari kemudian. Kejayaannya memimpin operasi kapal pembinasa di Laut Utara pada musim sejuk, 1939–40, mengurniakan beliau Pingat Semat Iron Cross Kelas 1. Pada 1 Januari 1940, beliau dinaikkan pangkat ke  Vizeadmiral (Laksamana Madya). Pada April 1940 beliau diberi memerintah buat sementara seluruh armada permukaan Jerman semasa fasa awal pendaratan Operasi Weserübung, iaitu pencerobohan ke atas Denmark dan Norway. Untuk kejayaan ini beliau di kurniakan pingat Knight Cross of the Iron Cross.

Selepas kempen ini beliau dilantik sebagai Panglima Armada Tentera Laut Jerman dan dinaikkan pangkat ke Laksamana pada 1 September 1940. Beliau terlibat dalam perancangan sementara untuk Operasi Sea Lion, iaitu pencerobohan yang dirancang ke atas United Kingdom, tetapi rancangan itu telah ditangguhkan selepas Pertempuran Britain. Rancangan Jerman beralih kepada sekatan dan Lütjens memilih kapal tempur Jerman  dan  sebagai teras utama armada tempurnya; menjadikan kapal Gneisenau sebagai kapal pemerintahnya. Pada Januari 1941 beliau merancang dan menjalankan Operasi Berlin, satu serangan Atlantik bagi membantu U-boot dalam Pertempuran Atlantik dengan menyerang laluan kapal-kapal dagang British. Operasi ini adalah satu kemenangan taktikal dan propaganda. Ia berakhir pada bulan Mac 1941 apabila kapal-kapal tersebut berlabuh di Perancis taklukan Jerman selepas berlayar kira-kira 18,000 batu; satu rekod bagi kumpulan tempur Jerman pada masa itu. Kejayaan ini menyebabkan beliau dipilih untuk operasi seterusnya.

Pada bulan Mei 1941, Lütjens memerintah sebuah pasukan petugas Jerman, terdiri daripada kapal tempur Bismarck dan kruiser berat , semasa Operasi Rheinübung. Dalam teknik pengulangan Berlin, Lütjens dikehendaki melolos keluar dari pangkalan laut mereka di taklukan Poland, berlayar melalui taklukan Norway, dan menyerang kapal-kapal dagang. Operasi ini menjadi tidak keruan dan pasukan petugas segera dikesan dan bertempur dekat Iceland. Dalam Pertempuran Selat Denmark,  telah tenggelam dan tiga kapal perang British yang lain terpaksa berundur. Dua kapal Jerman itu kemudian terpisah. Tiga hari kemudian, pada 27 Mei, Lütjens dan kebanyakan anak kapalnya terkorban apabila Bismarck telah diserang dan tenggelam.

Pada tahun 1955 Republik Persekutuan Jerman telah ditenterakan semula dan menyertai NATO. Bundesmarine telah ditubuhkan setahun kemudian. Pada tahun 1967 organisasi ini mengiktiraf Lütjens dan khidmatnya dengan menamakan kapal pembinasa  sempena namanya.

Jawatan pemerintahan
 16 September 1934 – 23 September 1935: Komandan kapal kruiser ringan Karlsruhe.
 24 September 1935 – 15 Mac 1936: Ketua Staf Kumpulan Laut Utara di Wilhelmshaven.
 16 Mac 1936 – 7 Oktober 1937: Ketua Bahagian Perkhidmatan Anggota di Markas Tentera Laut (Marinepersonalamt. MPA) di Berlin.
 8 Oktober 1937 – 20 Oktober 1939: Ketua Bot Torpedo (Führer der Torpedoboote. F.d.T.).
 21 Oktober 1939 – ?? April 1940: Panglima Angkatan Rekonaisans (Befehlshaber der Aufklärungsstreitkräfte. B.d.A.).
 11 Mac 1940 – 23 April 1940: Pemangku Panglima Armada (Flottenchef i.V.).
 18 Jun 1940 – 7 Julai 1940: Pemangku Panglima Armada (Flottenchef i.V.).
 8 Julai 1940 – 27 Mei 1941: Panglima Armada (Flottenchef).

Ringkasan kerjaya

Anugerah kebesaran
 Iron Cross (1914)
 Kelas 2 (6 Oktober 1915)Dörr 1996, p. 21.
 Kelas 1 (17 Ogos 1916)
 Knight Cross Darjah Kerabat Diraja Hohenzollern berserta Pedang (24 November 1917)
 Friedrich August Cross, Kelas 2 dan Kelas 1 (Oldenburg)
 Knight's Cross 2nd Class of the Order of the Zähringer Lion
 Hanseatic Cross Hamburg (18 Jun 1917)
 Honour Cross of the World War 1914/1918 (12 September 1934)
 Pingat Khidmat Lama Angkatan Tentera Kelas 1 hingga Kelas 4 (2 Oktober 1936)
 Commander Cross berserta Bintang Order of Merit of the Hungarian Republic (20 Ogos 1938)
 German Red Cross Decoration Kelas 1 (17 September 1938)
 Memel Medal (26 Oktober 1939)
 Sudetenland Medal (20 Disember 1939)
 Clasp to the Iron Cross
 Kelas 2 (4 September 1939)
 Kelas 1 (25 Oktober 1939)
 Lencana Cedera (1939) warna Hitam (20 Februari 1940)
 Knight Cross of the Iron Cross pada 14 Jun 1940 sebagai Vizeadmiral dan Befehlshaber der Aufklärenden Streitkräfte (Panglima Pasukan Rekonaisans)Fellgiebel 2000, p. 298.Scherzer 2007, p. 519.
 Destroyer War Badge (11 November 1940)
 Lencana Armada Laut Lepas (9 Mei 1942)
 Dimasukkan tiga kali dalam Wehrmachtbericht pada 22 Mac 1941, 25 Mei 1941 and 28 Mei 1941

Tarikh kenaikkan pangkat

 3 April 1907:  Seekadett (Kadet) 21 April 1908:  Fähnrich zur See (Pegawai Kadet Kanan) 28 September 1910:  Leutnant zur See  (Leftenan Muda) 27 September 1913:  Oberleutnant zur See  (Leftenan Madya) 24 Mei 1917:  Kapitänleutnant (Kapten leftenan) 1 April 1926:  Korvettenkapitän (Leftenan Komander) 1 Oktober 1931:  Fregattenkapitän (Komander) 1 Julai 1933:  Kapitän zur See (Kepten) 18 September 1937:  Konteradmiral (Laksamana Muda), efektif pada 1 Oktober 1937 17 Disember 1939:  Vizeadmiral (Laksamana Madya), efektif pada 1 Januari 1940 26 Ogos 1940:  Admiral (Laksamana), efektif pada 1 September 1940

Nota penterjemahan

Nota

Rujukan

Petikan

Bibliografi



















 Stumpf, Reinhard (1982). Die Wehrmacht-Elite – Rang- und Herkunftsstruktur der deutschen Generale und Admirale 1933–1945 (in German). Harald Boldt Verlag. .


Category:Kelahiran 1889
Category:Kematian 1941
Category:Orang Jerman
Category:Laksamana Tentera Jerman
Category:Pegawai tentera yang terkorban dalam Perang Dunia II